Josef Ludwig von Armansperg

Josef Ludwig von Armansperg (; Bad Kötzting, 1787ko otsailaren 28a – Munich, 1853ko apirilaren 3a) bavariar politikaria izan zen. Greziako lehen ministroa izan zen 1835etik 1838ra.

Armansperg Bavariako hauteslerriako nobleziako familia bateko kidea izan zen. Napoleondar gerretan, 1813-1814an, Bavariako mandataria izan zen armada aliatuan, eta Rhin ibaian konkistatutako eskualdeak gobernatu zituen komiteko kide izan zen. 1815ean Vienako Batzarran eta armada aliatuak Frantziaren okupazioan parte hartu zuen eta Loiret eta Yonne departamenduak administratu zituen.

Armansperg Bavariako Barne, Finantza eta Kanpo Arazoetako ministroa izan zen Luis I.aren erregealdian. Monarkiko liberala eta ekonomiako kontserbadorea izan zen, eta Alemaniaren batasunaren aldekoa. Zollvereinen bultzatzaileetako bat izan zen.

1832an Oto printze bavariarra Greziako errege hautatu zuten. Armansperg erregeordetza-kontseiluko lehendakaria izan zen erregearen adin txikitasunean. 1835ean Otok adin-nagusitasuna lortu zuen eta Armansperg lehen ministro izendatu zuen. Bien arteko harremanak ez ziren onak izan eta erregeak Armansperg kargutik kendu zuen 1837an, Amalia Oldenburgokoarekin ezkondu ondoren. Armansperg Bavariara itzuli zen.

Kategoria:Bavariarrak
Kategoria:Alemaniako katolikoak
Kategoria:Greziako lehen ministroak
Kategoria:Munichen hildakoak